
[bookmark: _Hlk195260924]Subsemnatul Sasu Andrei-Ciprian, secretar al comisiei pentru probleme de apărare, analizând proiectul de hotarâre pentru modificarea şi completarea Hotărârii Consiliului Local nr. 5/26.01.2022 privind stabilirea agenţilor economici care vor fi cuprinşi în Programul de aprovizionare cu produse alimentare şi nealimentare ce urmează a fi distribuite raţionalizat populaţiei, în situaţii deosebite stabilite de lege, am constatat următoarele:
	Prin Hotărârea Consiliului Local nr. 5/26.01.2022 au fost  stabiliţi agenţii economici care vor fi cuprinşi în Programul de aprovizionare cu produse alimentare şi nealimentare ce urmează a fi distribuite raţionalizat populaţiei, în situaţii deosebite stabilite de lege;
În anexa la hotărâre au  fost stabiliţi 6 agenţi economici, care îşi desfăşoară activitatea în oraşul Boldeşti-Scăeni cu specific desfacere produse agroalimentare, repartizaţi pe cartiere care vor  primi dispoziţii cu sarcinile în  aprovizionarea şi distribuirea către populaţie a produselor agroalimentare în regim raţionalizat pentru populaţia arondată fiecărui magazin;
Aceşti agenţi economici trebuie să asigure desfacerea produselor raţionalizate către populaţia arondată fiecăruia, ceea ce impune actualizarea anexei la hotărâre. 
Pregătirea economiei naţionale şi a teritoriului pentru apărare cuprinde ansamblul de măsuri şi de acţiuni care se stabilesc şi se realizează din timp de pace, în vederea utilizării potenţialului economic şi uman al ţării, pentru satisfacerea nevoilor de apărare şi asigurarea continuităţii activităţilor economico-sociale în caz de mobilizare sau de război (art.1 alin.  2 din Legea nr. 477/2003);
Pregătirea economiei naţionale şi a teritoriului pentru apărare se asigură de către autorităţile publice, conform competenţelor stabilite prin lege (art. 2 din Legea nr. 477/2003);
StructuraTeritorială  pentru Probleme Speciale Prahova a transmis autorităţii publice, prin adresa  nr.  75/PH din 04.03.2025, extrasul din Programul  de aprovizionare, parte integrantă din Planul de mobilizare a economiei naţionale pentru apărare;
În baza acestui extras s-au stabilit pe fiecare cartier din oraş agenţii economici de profil care se pot aproviziona cu produse agroalimentare şi le vor distribui raţionalizat populaţiei arondate.
Pentru distribuirea produselor agroalimentare raţionalizat populaţiei din oraşul Boldeşti-Scăeni reţeaua de magazine stabilită acoperă întregul oraş pentru o populaţie de 11539. 
	Potrivit dispoziţiilor art. 9 din Normele aprobate prin Ordinul 109/2003, la declararea mobilizării sau a stării de război consiliile locale vor analiza reţeaua de desfacere a produselor raţionalizate stabilită în programul de aprovizionare. Dacă va fi necesar, se vor stabili noi unităţi de desfacere a produselor raţionalizate.
Având în vedere cele mai sus precizate, consider că iniţierea acestui proiect de hotarâre este necesară.

